પ્રહલાદ મોદીએ કહ્યું કે, “AMCના સાઉથ ઝોનના એસ્ટેટ વિભાગને મેં અનેક પત્રો લખ્યા છે. મેં તેમને વિનંતી કરી કે આ બાંધકામ જૂનું હોવાથી ગમે ત્યારે પડી શકે છે તે અંગે સર્ટિફિકેટ આપી દે. પરંતુ AMC તરફથી કોઈ પણ આવ્યું નહિ. અંતે જે જૂનું જર્જરિત બાંધકામ હતું તે પડી ગયું. નસીબજોગે બાંધકામ પડ્યું ત્યારે કોઈને ઈજા થઈ નહોતી, નહિ તો મોટો વિવાદ સર્જાયો હોત. ઈમ્પેક્ટ ફી ચૂકવીને અગાઉ કરાયેલું બાંધકામ AMC પાસે મંજૂર કરાવ્યું હતું એટલે મેં ફરી બાંધકામ કરાવ્યું. હવે તેના બે વર્ષ પછી કોર્પોરેશન અચાનક જાગી અને બાંધકામ ગેરકાયદે હોવાની નોટિસ મોકલી.”